# RAPORT

# PËR REZULTATET E KONSULTIMIT PUBLIK TË PROJEKTLIGJIT

# "PËR REZERVAT MATERIALE TË SHTETIT".

1. **Titulli i projektaktit:** Projektligj "Për rezervat materiale të shtetit".

* Referenca tek Programi i Përgjithshëm Analitik i Projektakteve për vitin 2021: nr.1
* Referenca tek Plani Vjetor i Konsultimit për vitin 2021: nr.1
* Referenca tek Vlerësimi i Ndikimit Rregullator (VNR): 2021 – MM – Nr. 2
* Referenca tek Plani Kombëtar për Integrimin Evropian: n/a

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Konsultimi publik për projektligjin ka nisur më 6.3.2020, me zhvillimin e takimit me grupet e interesit (operatorë ekonomikë që hyjnë në marrëdhënie tregtare me Drejtorinë e Përgjithshme të Rezervave Materiale të Shtetit) dhe ka vijuar me publikimin e draftit në RENJK dhe në faqen zyrtare të Ministrisë së Mbrojtjes, më 24.2.2021. Konsultimi publik është planifikuar të mbyllet më 30.06.2021.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

* **Nëpërmjet RENJK:**

Me publikimin në RENJK ( <https://www.konsultimipublik.gov.al/Konsultime/Detaje/326>) u vendos një afat 30 ditor për dhënien e sugjerimeve/komenteve mbi draftin e projektligjit, të cilat mblidhen nga personat përgjegjës dhe vlerësohen më tej.

* **Nëpërmjet adresës së emailit:** [konsultim.publik@mod.gov.al](mailto:konsultim.publik@mod.gov.al):

Me qëllim lehtësimin e dhënies së komenteve/sugjerimeve nga çdo i interesuar, në faqen zyrtare të Ministrisë së Mbrojtjes, në rubrikën e dedikuar për konsultimin publik, krahas drafteve të projektligjit është vënë në dispozicion edhe një adresë elektronike.

* **Nëpërmjet adresës postare: “Rruga e Dibrës, Garnizoni “Skënderbej”, Tiranë”:**

Çdo palë e interesuar mund të dërgojë në formë shkresore, në adresë të Ministrisë së Mbrojtjes të gjitha komentet/sugjerimet mbi përmbajtjen e projektligjit.

* **Drejtpërdrejtë, nëpërmjet zhvillimit të takimit:**

Grupi i punës, i ngritur me urdhër të ministrit të Mbrojtjes, në rrugë elektronike më 05.03.2020 ftoi përfaqësues të Prefekturës së Tiranës, Shoqatës për Autonominë Vendore dhe disa operatorë ekonomikë, për të marrë pjesë në një takim me grupin e punës. Takimi u zhvillua më 06.03.2020, në drejtimin e Drejtorit të Drejtorisë së Përgjithshme Rregullatore dhe e Përputhshmërisë, në praninë e grupit të punës dhe operatorëve ekonomikë të ftuar. Gjatë takimit u mbajtën shënime nga sekretari teknik dhe pasi komentet u vlerësuan nga GP, u vendos nëse do të përfshiheshin ose jo në përmbajtjen e projektligjit.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara, të cilat morën pjesë në hartimin e këtij projektakti janë:

* **Ministria e Mbrojtjes,**
* **Drejtoria e Përgjithshme e Rezervave Materiale të Shtetit;**
* **Agjencia Kombëtare e Mbrojtjes Civile;**
* **Shoqata për Autonominë Vendore;**
* **Shaga sh.p.k;**
* **Erdis sh.p.k;**
* **Kalia sh.p.k.**

1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimit e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Në tabelën e mëposhtme paraqiten komentet e palëve të përfshira në konsultimin publik mbi këtë projektligj. Konkretisht, (komente të pranuara plotësisht: 1; komente të pranuara pjesërisht: 0 dhe komente të refuzuara: 0, si më poshtë:

|  |  |  |  |  |
| --- | --- | --- | --- | --- |
| Çështja e adresuar  (psh. përkufizimi i ri i…, kushtet për regjistrimin e…, rregullimi i…, etj.) | Komenti  (grumbulloni dhe përmblidhni komente identike/të ngjashme nga palët e ndryshme të interesuara së bashku) | Palët e interesuara (renditni të gjithë ata që adresuan çështjen në mënyrë të ngjashme) | Vendimi (i pranuar/i pranuar pjesërisht/i refuzuar) | Justifikimi |
| Detyrimi i operatorëve ekonomikë për të hyrë në marrëdhënie kontraktore me DPRMSH. | -Prodhimi i mallrave apo ofrimi i shërbimeve të bëhet përkundrejt pagesës.  - kjo e drejtë të mos i njihet institucionit në çdo rast por vetëm në situata të tilla që diktojnë nevojën për të ndërhyrë në lirinë e veprimtarisë ekonomike të subjekteve. | * Shaga sh.p.k; * Erdis sh.p.k; | Pranuar | Propozimet e operatorëve u vlerësuan si të drejta dhe u pranuan nga ana e grupit të punës. |